פוטושופ היא תוכנת Bitmap לכל מה שקשור בעיבוד ועבודה עם תמונות, ואילוסטרייטור היא תוכנה וקטורית לכל מה שדורש תוצרים גרפיים מדוייקים יותר, שאינם מאבדים מהאיכות שלהם כשמגדילים או מקטינים אותם. אף אחת מהתוכנות האלו מעולם לא יועדה לעבודה על איפיון או עיצוב ממשקים, ואף מעבר לכך – הן אפילו לא יועדו לעבודה על מוצרים אינטראקטיביים בכלל – במהות שלהן, אלו תוכנות פרינט. השימוש באילוסטרייטור לטובת UX, ובפוטושופ לטובת UI, היה רלוונטי ללפני הרבה מאוד שנים, כשלא היו אלטרנטיבות רלוונטיות אחרות, אחרי שאדובי החליטו להפסיק לפתח את פיירוורקס (Fireworks). בהמשך הגיעה אקשור, ומהר מאוד הפכה להיות הסטנדרט דה-פקטו בתעשייה לעבודת UX (איפיון חווית משתמש), ופוטושופ נותרה התוכנה לעיצוב UI (ממשק משתמש). בואכה 2006, אדובי השיקה את XD שאתם מכירים היום, אבל לא השקיעה בה מספיק כדי שתהפוך לאלטרנטיבה רלוונטית, והיא העלתה אבק. ב-2010 יצאה לשוק סקץ', והראתה שאפשר לעשות UX/UI מאוד אחרת מאיך שעשו אותם עד אז. ב-2016 פיגמה הושקה וטרפה את הקלפים לכולם. אם יש לכם זמן פנוי ואנרגיה עודפת, אז כמובן שלא יזיק לכם לדעת פוטושופ ואילוסטרייטור, בדיוק שלא יזיק לכם לדעת אינדיזיין, אפטר-אפקטס או פרימייר, אבל אלו לא כלים הכרחיים או אפילו רלוונטיים, בעבודה היום-יומית של מעצבי UX/UI.